[{"text_idx": "#000002", "text": "Lapsed on mingis vanuses ha\u0308das sellega, et vanemad muudkui korrutavad u\u0308htesid ja samu asju. Laps teab vahel juba enne, kui vanem suu lahti teeb, mida talle nu\u0308u\u0308d o\u0308eldakse. Vanema meelest on need ilmselt olulised asjad, mida laps ei tohiks unustada. Kusagilt lugesin kord apostel Johannese kohta, et mida vanemaks ta sai, seda rohkem ra\u0308a\u0308kis ta Jumala armastusest ja Jumala armastamisest. Ja nooremad kristlased teadsid juba, et nii kui Johannes suu avab, tuleb sealt ja\u0308llegi see jutt. Mida pikem oli koos Jumalaga la\u0308bitud tee, seda olulisemaks muutus Johannese jaoks Jumala armastus. Ja seda rohkem oli tal su\u0308dame peal ka teistele sellest ko\u0303ige ta\u0308htsamast teemast ra\u0308a\u0308kida."}, {"text_idx": "#000003", "text": "Mina olen viimaste kuude va\u0308ltel kogenud, kuidas hea Jumal mulle ka u\u0308htelugu u\u0308hte ja sama u\u0308tleb. Ma usun, et iga Jumala laps teab, kuidas see ka\u0308ib. Teed Piibli lahti ja sealt vaatab see sulle vastu; teed hommikvalveraamatu lahti ja na\u0308ed ja\u0308lle sama mo\u0303tet; siis asud o\u0303ppetu\u0308kki uurima ja seal see ja\u0308lle on; siis teed lahti Pereraadio ja kuuled ja\u0308lle sedasama mo\u0303tet; siis avad poolelioleva vaimuliku raamatu ja sinu ja\u0308rg on just selle koha peal, kus \u201esellest\u201c kirjutatakse. Kuni saad aru, et see on midagi, mille sinuni jo\u0303udmise nimel Jumal juba mo\u0303nda aega tegutseb."}, {"text_idx": "#000004", "text": "\u201eKui te mind armastate, siis pidage minu ka\u0308suso\u0303nu\u201c (Jh 14:15) on see so\u0303num, mida Isa viimasel ajal minuni toimetada soovib. Kas mina armastan Teda? Vo\u0303i armastan ennast ja oma pattu rohkem? Minu otsused, ka argielu otsused ja valikud, ra\u0308a\u0308givad sellest valjemalt kui minu so\u0303nad."}, {"text_idx": "#000005", "text": "Kui mul on mo\u0303nes olukorras raske valida Kristust patu asemel ja ma leian end tegemas asju, mis pole Jumala tahe ja need valikud tulevad u\u0308sna kergesti, saan teha ja\u0308relduse, et mul puudub armastus Tema vastu vo\u0303i pole mul seda armastust piisavalt, st ma armastan pattu rohkem \u2013 sest, kui ma Teda armastan, siis ma pean Tema ka\u0308suso\u0303nu \u2013 nii u\u0308tleb Jeesus Jumala So\u0303nas. Ma palvetan ja hu\u0308u\u0308an ha\u0308das appi, abi tuleb ja Ta to\u0303mbab mind taas ja taas va\u0308lja olukordadest, kuhu minu valikud on mind pannud. Ma kogen Tema juhatust, kui olen seda palunud. Ja siis a\u0308kki teen ma otsuse Tema tahtele mitte alluda. No\u0308 va\u0308ikestes asjades \u2013 suhtumistes, u\u0308ksko\u0303iksuses, tu\u0308hiseid so\u0303nu ra\u0308a\u0308kides, vanu asju heietades, halba mo\u0303eldes, hukka mo\u0303istes, oma o\u0303igust no\u0303udes, ligimest mitte armastades jne-jne. Ma justkui ei varasta kelleltki \u2013 vo\u0303i siiski varastan? Jumala aega na\u0308iteks, mida ma vo\u0303iksin kasutada heal otstarbel, kulutan mo\u0303ttetult ja mo\u0303tlematult. Ma ei to\u0308o\u0308ta hingamispa\u0308eval n-o\u0308 ka\u0308tega ja raha eest, aga kui mu pea to\u0308o\u0308tab valede mo\u0303tete kallal? Ma ei tee kellelegi teadlikult kurja, aga ma ei tee ka head. Jumala So\u0303na ei u\u0308tle: A\u0308ra tee teisele seda, mida sa ei taha, et sulle tehakse. Jumala So\u0303na u\u0308tleb: TEE! (Mt 7:12)"}, {"text_idx": "#000006", "text": "See oli karm a\u0308ratundmine. Aga ma olin palju juurelnud selle u\u0308le, miks on lihalikku valikut mo\u0303nikord nii kerge teha. JA NU\u0308U\u0308D MA TEADSIN. Ma ei armasta Jumalat vo\u0303i kui armastan, siis va\u0308he. Vo\u0303i mingil hetkel ei armasta. Armastus on tunne, emotsioon ja seda so\u0303nades va\u0308lja o\u0308elda pole keeruline. Aga kuidas oma tegelikku seisu mo\u0303ista? Jumal on seadnud nii, et armastuse puudust on kerge diagnoosida \u2013 minu teod ja so\u0303nad na\u0308itavad seda. Kui armastad \u2013 siis kuuletud!"}, {"text_idx": "#000007", "text": "Kust saada piisavalt armastust Jumala vastu, kiusatustele vastu seismiseks? Kust saada armastust Jumala vastu, kes armastab mind oma Poja elu hinnaga? Et ma ei teeks Talle oma valikutega haiget. Et ma mitte lihtsalt ei laseks Tal mind armastada, sest Ta armastab mind so\u0303ltumata minu valikutest, vaid et armastaksin Teda vastu. Ja siis \u201esattusin\u201c ma internetist lugema u\u0308hte D. L. Moody tunnistust. D. L. Moody oli 19. sajandi kristlane, kellel muuseas oli viis klassi haridust ja kes kirjutas vigadega, nooruses ei vo\u0303etud teda tema harimatuse pa\u0308rast isegi u\u0308hte kogudusse vastu. Jumal aga vo\u0303ttis ta vastu ja temast sai Jumala ka\u0308es vo\u0303imas to\u0308o\u0308riist Tema armastusest kuulutamisel."}, {"text_idx": "#000008", "text": "U\u0308ks proua tuli kord minu juurde ja u\u0308tles: \u201eHa\u0308rra Moody, ma tahan, et te u\u0308tleksite mulle, kuidas ma saaksin kristlaseks.\u201c Pisarad voolasid mo\u0308o\u0308da tema po\u0303ski alla ja ta oli va\u0308ga liigutatud. \u201eKuid ma ei taha olla sedasorti kristlane nagu teie.\u201c Ma ku\u0308sisin: \u201eKas mul on siis mingit isea\u0308ralikku sorti kristlus? Mis mu kristlusel viga on?\u201c"}, {"text_idx": "#000009", "text": "\u201eMa ei taha loobuda teatris ka\u0308imisest.\u201c"}, {"text_idx": "#000010", "text": "\u201eMa olen teid ma\u0308rganud juba na\u0308dalaid kuulajate seas igal o\u0303htupoolikul. Kas te olete kunagi kuulnud mind midagi u\u0308tlevat teatrite kohta? Teatrite vastu?\u201c"}, {"text_idx": "#000012", "text": "\u201eSest mul on midagi paremat. Ma la\u0308heks pigem ta\u0308navale ja so\u0308o\u0308ks muda kui teeksin mo\u0303nda neist asjust, mida ma tavatsesin teha enne, kui ma kristlaseks sain.\u201c"}, {"text_idx": "#000014", "text": "\u201eSellest pole midagi,\u201c u\u0308tlesin mina. \u201eKui Kristus saab ko\u0303iges esikohale, siis te mo\u0303istate seda. Ta ei tulnud siia alla, et o\u0308elda meile, et me ei peaks minema sinna vo\u0303i ta\u0308nna ega kehtestama hulka reegleid, vaid Ta ma\u0308rkis maha suured po\u0303himo\u0303tted. Ta u\u0308tleb, et kui me Teda armastame, siis me tunneme ro\u0303o\u0303mu Tema tahtmise tegemisest.\u201c Ja ma hakkasin talle Kristusest kuulutama. Pisarad hakkasid uuesti voolama. Ta u\u0308tles: \u201eHa\u0308rra Moody, teie eilne jutlus Kristuse meis elamisest purustas mu su\u0308dame. Ma imetlen Teda ja ma tahan olla kristlane, kuid ma ei taha loobuda teatris ka\u0308imisest.\u201c"}, {"text_idx": "#000015", "text": "Ma u\u0308tlesin: \u201eA\u0308rge ra\u0308a\u0308kige enam teatrist. Ma ei taha teatritest ra\u0308a\u0308kida. Ma tahan teile Kristusest ra\u0308a\u0308kida.\u201c Ja nii ma vo\u0303tsin oma Piibli ja lugesin talle Kristusest. Kuid ta ku\u0308sis uuesti: \u201eKas ma vo\u0303in teatrisse minna, kui ma saan kristlaseks?\""}, {"text_idx": "#000016", "text": "\u201eJah, te vo\u0303ite teatris ka\u0308ia nii palju, kui tahate, kui to\u0303eliselt kristlane olles saate sinna minna koos Tema o\u0303nnistusega.\u201c"}, {"text_idx": "#000018", "text": "Ta tundis kergendust, mo\u0303eldes, et vo\u0303ib teatreid edasi ku\u0308lastada ja olla kristlane. Kuid ma u\u0308tlesin: \u201eKui te saate minna teatrisse Kristuse auks, ka\u0308ige aga edasi; vaadake vaid, et see oleks Kristuse auks. Kui te olete kristlane, siis on teil hea meel teha u\u0308ksko\u0303ik mida, mis Talle meeldib.\u201c"}, {"text_idx": "#000019", "text": "Ma arvan, et sel pa\u0308eval sai temast to\u0303esti kristlane. Koorem oli la\u0308inud, tema su\u0308dames oli ro\u0303o\u0303m, kuid kui ta minu juurest a\u0308ra la\u0308ks, u\u0308tles ta uksel: \u201eTeatrist ma ei loobu!\u201c"}, {"text_idx": "#000020", "text": "Mo\u0303ned pa\u0308evad hiljem tuli ta uuesti minu juurde ja u\u0308tles: \u201eHa\u0308rra Moody, nu\u0308u\u0308d ma mo\u0303istan seda teatriasja. Eelmisel o\u0303htul u\u0308tles mu mees, et me la\u0308heksime meil ku\u0308las olnud inimestega koos teatrisse. Kui eesriie avanes, paistis ko\u0303ik nii teistmoodi. Ma u\u0308tlesin oma abikaasale: \u201eSee koht pole minu jaoks, see on kohutav. Ma ei ja\u0308a\u0308 siia, ma la\u0308hen koju.\u201c Mu mees u\u0308tles, et ma ei teeks ennast lolliks. \u201eKo\u0303ik on kuulnud sellest, et sa po\u0308o\u0308rdusid seal Moody koosolekul, kui sa praegu siit va\u0308lja astud, levib see jutt kogu meie seltskonnas. Ma palun sind, a\u0308ra tee siit to\u0303ustes ja va\u0308lja astudes ennast lolliks.\u201c Kuid ma u\u0308tlesin: \u201eMa olen kogu oma elu ennast lolliks teinud.\u201c"}, {"text_idx": "#000021", "text": "Teater ei olnud muutunud, kuid temal oli nu\u0308u\u0308d midagi paremat ja see parem pidi maailma a\u0308ra vo\u0303itma. Kui Kristusel on sinu su\u0308dames esimene koht, siis sa koged vo\u0303itu. Tee lihtsalt seda, mis Talle meeldib. Kui need muud asjad sinu u\u0308le valitsevad, saavad need sinu vaimuliku kasvu takistajateks."}, {"text_idx": "#000022", "text": "Meil ko\u0303igil on oma \u201eteatrid\u201c, millest me nii kergesti ei loobu, mis ta\u0308hendab, et neid me armastame rohkem kui Jumalat. \u201eKuni Kristus saab ko\u0303iges esikohale,\u201c nagu u\u0308tles D. L. Moody. Sain aru, et meie ko\u0303igi eluline vajadus on, et Kristus saaks meile suureks ja oluliseks. Et meie ta\u0308helepanu keskpunkt nihkuks meilt endilt a\u0308ra Tema peale ja meie po\u0303hieesma\u0308rgiks ei oleks enam meie pa\u0308a\u0308semine erinevatest olukordadest ja viimaks taevasse, vaid Tema armastamine ja austamine ning kaasinimeste teenimine. Kust me sellise armastuse saame?"}, {"text_idx": "#000023", "text": "Jumala So\u0303na lugedes ja seda oma elus la\u0308bi elades!"}, {"text_idx": "#000024", "text": "Jh 14:15\u201323 loeme: \u201eKui te mind armastate, siis pidage (PEATE) minu ka\u0308suso\u0303nu! Ja mina palun Isa, ja tema annab teile teise Tro\u0308o\u0308stija, et see teie juurde ja\u0308a\u0308ks igaveseks (alaliselt), to\u0303e Vaimu, keda maailm ei vo\u0303i vastu vo\u0303tta, sellepa\u0308rast et ta teda ei na\u0308e ega tunne; aga teie tunnete teda, sest tema ja\u0308a\u0308b teie juurde ja tahab olla teie sees. Ma ei ja\u0308ta teid vaestekslasteks; ma tulen teie juurde. Veel on pisut aega, siis maailm ei na\u0308e mind enam, aga teie na\u0308ete mind; sest mina elan ja teie saate elama! Sel pa\u0308eval te saate tunda, et mina olen oma Isas ja teie minus ja mina teis. Kellel on minu ka\u0308suso\u0303nad ja kes neid peab, see on, kes mind armastab; kes aga mind armastab, seda armastab minu Isa ja mina tahan teda armastada ja iseennast temale ilmutada!\" Temale u\u0308tleb Juudas, mitte Iskariot: \u201eIssand, millest see oleneb, et sa meile tahad ennast ilmutada, aga mitte maailmale?\" Jeesus vastas ning u\u0308tles temale: \u201eKui keegi mind armastab, ku\u0308ll ta peab minu so\u0303na, ja minu Isa armastab teda, ja me tuleme tema juurde ja teeme eluaseme tema juurde.\u201c"}, {"text_idx": "#000025", "text": "Kui ma armastan Teda, mul on su\u0308dames soov ta\u0308ita Tema tahet, siis ma kogen Tema na\u0308htamatut kohalolu, Ta ilmutab end mulle ning Isa ja Poeg asuvad minu juurde elama. Ko\u0303ik see eelnev teeb Jumala tahte ta\u0308itmise vo\u0303imalikuks. Kui ma tahan seda ta\u0308ita. Ja ma tahan seda ta\u0308ita, kui ma Teda to\u0303esti armastan."}, {"text_idx": "#000026", "text": "Jumal ei armasta vaid neid, kes Teda armastavad, kuid Teda armastavad inimesed kogevad Tema armastust. Ilm 3:19 loeme: \u201eMa noomin ja karistan ko\u0303iki, keda ma armastan.\u201c Selles tekstis pole Jumala armastuse kohta tavaliselt kasutatavat so\u0303na agape (kr), siin kasutatakse so\u0303bra- ja vennaarmastust va\u0308ljendavat so\u0303na phileo. Jumalal on agape-armastus kogu maailma vastu, aga oma koguduse vastu on tal lisaks ka venna- vo\u0303i so\u0303braarmastus."}, {"text_idx": "#000027", "text": "Kui meis armastust pole (ja see va\u0308ljendub Tema tahtele mitte kuuletumises), siis pole meie su\u0308dames ka Jumalat, sest Jumal on armastus. Kui me Tema na\u0308htamatut kohalolu ei ma\u0308rka ja Temaga koos ja Tema tahtes ei ela, pole me valmis Temaga ka silmast silma kohtuma."}, {"text_idx": "#000028", "text": "Kui me anname Talle vo\u0303imaluse tulla ja ennast ilmutada, elada meie su\u0308dames ja kodus, kui me toitume eluleivast, Temast ja Tema So\u0303nast ja paneme ta\u0308hele Tema suurimat armastuse avaldust Kolgatal ja Tema igapa\u0308evaseid armastuseavaldusi meie elus, siis armastab Jumal meid patust puhtaks, siis tuleb Tema armastus ja armastus Tema vastu meie patusesse ja isekasse su\u0308damesse ja vo\u0303idab selle a\u0308ra."}, {"text_idx": "#000032", "text": "Kogemuste kotike: \u201eHeida end Jumala ka\u0308te vahele...\u201c"}, {"text_idx": "#000034", "text": "Kogemuste kotike: Palvetades inimeste eest, keda ma kohtan"}, {"text_idx": "#000043", "text": "Audrey Anderssoni teekond: Dublinist Marylandi"}, {"text_idx": "#000044", "text": "Madis Pa\u0308rna: Et kogudus oleks kokkuhoidev, u\u0308htne ja misjonimeelne meeskond"}, {"text_idx": "#000045", "text": "Meeri Pajula: Noorele kogudusevanemale on va\u0308ga hea see, kui ta ei ole u\u0308ksi"}, {"text_idx": "#000047", "text": "Koguduse koduleht on nu\u0308u\u0308d a\u0308pis"}, {"text_idx": "#000049", "text": "U\u0308levaade 17.09.2023 toimunud liidu no\u0303ukogu koosolekust"}, {"text_idx": "#000051", "text": "Tema meetod\u201eKui sa teed vo\u0303o\u0303ruspeo, siis kutsu vaeseid, ku\u0308u\u0308rakaid ... siis oled sa o\u0303nnis, sest neil ei ole millegagi sulle tasuda.\u201c Luuka 14:13, 14"}]